Ага — бецан пхьидех уггаре яккхийчарех шолгӀаниг (уггаре йоккханиг — Бломберган бецан пхьид): цуьнан дегӀ 24 см деха хуьлу (дукха хьолахь 15—17 см), йозалла — килограммал сов. Боьршаниш кӀеззига жима хуьлу стенчул. Аган цӀока чӀогӀа буьгалгаш йолуш, чхинташ кепара хуьлу. Бос къегина ца хуьлу: тӀехулара таьӀна-боьра я сира даккхий таьӀна тӀеданаш долуш хуьлу; гай можо хуьлу, алсама боьра тӀеданаш долуш. Амалехь ю яккхий коьртан шинне а агӀора лергашна уллера дӀовш доккху екхоаш а, даьӀахке бӀаьргашна тӀехулара баххьаш а. ЦӀокан пардонаш тӀехьара когийн бен дац. Кхечу буьйсенан кепийн санна, аган ана йоӀбӀаьргаш ду.